**Păstor**

*Achim Leu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Motto

Pe-un picior de plai ,

Pe-o gură de rai, ................

La vremea nașterii luminii,

Pe undeva la poarta lumii,

Zburam pe aripi moi de vis,

Printr-un feeric paradis.

Și când am coborât din zbor ,

M-am prefăcut într-un păstor,

Care-și oprise turma lui,

Sub frunza deasă-a bradului.

Bradul cel nalt crescut pe stîncă,

Ce liniște! Ce pace-adâncă!

De se-auzeau stele clipind,

Și licuricii licărind!

De-ți simțeai sufletul cântând,

Sub cel brad nalt în vârf c-o stea,

Și codrul, codrul ,fremăta.

Deodată-n liniștea adâncă,

Un icnet surd țâșni din stâncă!

Un uruit de munți căzând,

Simțeai pe sub pământ mergând,

Șerpii cutrmurelor,care,

Zdrobeau Pamântul în strânsoare,

Zbătându-se, trăgând cu coada,

Sa duca în abisuri prada.

Pucioasa zvârlită pe nări,

Întunecase patru zări,

Din coama lor cu solzi de fier,

Ploua cu fulgere spre cer,

Și se-auzea în jur vuind,

Șuierul lor un val crescând,

Și codrul codrul fremătând !

Când s-a oprit cumplita forță,

Sub luna tremurândă torță,

Păstoru-în palida lumină,

Ca de vedenii se închină!

Balaur ce putea să fie,

În pâcla-aceia ruginie?

Simțea aproape că-l atinge,

În pâcla-aceia ca de sînge!....

Doar când căzu praful cel rău,

Văzu păstorul negrul hău,

Șanțul adânc ,imens tranșeu,

Ce se pierdea departe-n zare ,

Despărtind turma de izvoare...

Târziu când s-a mai luminat ,

Și soarele privea-ncruntat,

Parcă-ntrebând ,ce s-a ntâmplat?

Ce plug imens ,la ce-nhămat ,

Atras această brazd-adâncă,

Între păstor și între luncă?

Dar ca un clopot tras în dungă ,

La capul unui muribund ,

De jos îi răspundeau vuind,

Ecoul pietrelor curgând ,

Și codrul.codrul, freătând!

Tu soartă rea,tu rea ursită,

Care ne cerni ca printr-o sită,

De ne împarți în morți și vii,

În fericiți sau în pustiI...

Eu poate ți-s dator ceva,

Dar de ce chinui turma mea?

-Nu vezi cum soarele ce urcă,

Încinge cenușia stâncă,

De ne cuprinde-al setei foc?

Cum oile spre mine-ntorc

Ochiilor umezi , parcă plâng ,

Și-apoi privesc verdele crâng?

Cum eu avînd așa aproape ,

Proaspăta iarbă, limpezi ape,

Le-ocolesc ochii,le-alung bând,

De lângă șanțul fără fund?

Și cat în jur strigând,cerșind,

Să mă ajute cineva....

Dar nimenea nu-i răspundea,

Doar codrul,codrul fremăta.

Bradul meu drag ,cu fruntea-nstele

Drept ca și țelul vieții mele...

Ce falnic înfruntai furtuna,

Sub poala ta păzindumi turma...

Mereu la greu m-ai ajutat ,

Iar sufletu-mi de vârf legat,

Mi-l urcai sus, sus către stele,

Izvor de vis și de putere.

Vin iar cu inima-mi plângând ,

Și-ti cer să mă ajuți ,murind...

-Te-oi doborâ ca să te fac punte,

Spre crângul cu izvoare multe.

Iar șanțul rău l-oi astupa,

Cu trupul tău,cu viața ta!

Atât de mult a suferit ,

Păstorul pân-s-a hotărât,

Ca să lovească trunchiul drept,

De parcă îi săreu din piept,

Bucățile de așchii albe ,

Ce se-nșirau ca niște salbe

În jurul celui sortit morții...

Și doar târziu ,în geana noptii,

Atunci căzu falnicul brad,

Și codrul, codru-a fremătat!

Cînd a căzut frumosul brad,

Orcine s-ar fi așteptat,

S-audă un năpraznic tunet...

Dar ce ciudat..Un simplu sunet,

Ca un oftat, ca un suspin..

Și bradu-ngenunchează lin,

Cu trunchiul peste șantu-adinc ,

Cu vârfu în mijloc de crâng..

Cu el căzu din cer și-o stea

Iar codrul,codrul ,fremăta!

Dar ce-a putut să se arate

Vre-o zgribțuroaică?..Vre-un nor poate?

Ce a umbrit palida lună?..

-Priviți ! E ea ,ursoaica brună!...

Cu colții albi sticlind în noapte,

Cu balele însîngerate ,

Cu ochii doi cărbuni ,răi ,roșii

Și ghearele coase-ale morții...

Din întuneric pândind lumea,

Tăcută ca nenorocirea,

Venea incet,drept, fară frică

Săsi ia necuvenită dijmă,

Cum și-o lua de mii de ani,

Dintre mioare și ciobani...

Și nimenea pe acest munte,

N-avu curajul să o –nfrute!

Toți înălțau spre cer privirea,

Uitând că-n mână au securea...

Sau căutau grăbiți tufișul

Uitând toporul și tăișul...

Și se-ntâmpla, păstor sau turma,

Să scape vii pierzându-și urma...

Însă pe cenușia stâncă,

Înconjurați de brazda-adâncă,

Cum dă nconjorul fierul roții

Vom pieri toți sub gheara morții...

Așa gândea atunci păstorul,

Simțind cum îl cuprinde gerul,

Frica-aceea blestemată,

Ce o cunoaștem doar odată...

Și-atât ar fi dorit să fugă!..

Dar nu putea să se mai smulgă,

Din încleștarea disperării...

Și-ursoaica precum mersul vremii,

Încet, incet ,s-apropia...

Iar codrul, codrul fremăta!

N-am cum să fug din calea sorții..

Da,voi sta demn în fața morții,

La fel cum făceau și strămoșii,

Simțind în spate ochii roșii,

Și colții ghiarele de fier

De-și înalțau ochii spre cer,

Ca să termine-n pace ruga...

-Erândul meu! A sosit bruna!..

Dar când privi bolta-nstelată

Își dete seama deodată,

Că de pe cer lipsea o stea...

O stea ce-odată strălucea,

Pe fruntea verde-a bradului,

Cel drept ca țelul vieții lui...

Și golu-acela de pe cer,

Curgea ca o durere-n el.

De-i apăsa privirea-n jos,

La trunchiul bradului frumos..

La jertfa lui, râvnita punte,

Spre crângul cu izvoare multe...

Simți în el ceva schimbat,

Și codrul,codru-a fremătat!

Atunci se hotărâ păstorul,

De o lovi scurt,cu toporul,

Sus ,cât de sus putu ajunge,

De fierul în bucăți se frânge ,

Iar sângele țâșni ,pârău,

Mai negru ca al lumii rău.

-Un urlet lung zgudui zarea,

Iar luna ca și lumânarea ,

A pâlpâit bătută-vânt,

ȘI cădeau stele pe pământ!...

-Priviți-o cum se prăvălește,

Prinzând păstorul ca-n tr-un clește!...

Și-atât de tare-n gheare-l strânge,

Pân-se unea sânge cu sânge,

Topinduli-se viața-n vine

Cum ,, Răul” se topește-n ,, Bine’’

Văd soarele stingându-se

Pământul, învârtindu-se

În mari spirale,parcă-o roată,

Mar azvârli pe bolta-naltă,

Și-apoi vin vâjâind în jos,

Prin întunericul pufos,

Spre țărna umedă a morții,

Care mi-a prins obada roții.

-Nu te opri roată de tors,

Nu mă lăsa acolo, jos...

-Mai mișcă-ți roată spițele,

Poate-mi mai văd oițele...

Ca printr-o ploaie de argint,

Păstorul a mai deslușit,

Lângă izvor, în crângul verde,

Tremurătoare, albe pete,

Ca niște flori! Dar nu erau,

Că-n fiecare cald ardeau,

Lacrimi curate, ca de rouă,

Din care se părea că plouă,

Lumin-aceia de argint!

Și apoi totu-a dispărut...

De-a mai rămas un zâmbet blând,

Și codrul, codrul , frematând.

Achim Leu